laion/Wikipedia-Exotic huggingface dataset:
কামান (অস্ত্র)

কামান এক প্রকারের আগ্নেয়াস্ত্র। লোহা বা অন্য ধাতুর দ্বারা নির্মিত নলের মধ্যে গোলা এবং বারুদ ভরে তাতে বিস্ফোরণ ঘটিয়ে কামান চালনা করা হয়, বিস্ফোরণের ফলে কামানের গোলাটি সজোরে নলের খোলা মুখ দিয়ে বেরিয়ে আসে। কামানের ব্যবহার ব্যাপকভাবে চালু হয় চীন দেশে, মধ্যযুগে বিশেষ করে ১২শ শতক থেকে। ১২৬০ সালে মধ্যপ্রাচ্যে মমলুক ও মোঙ্গোলদের মধ্যে সংঘটিত আইন জালুতের যুদ্ধে সর্বপ্রথম হস্তচালিত কামান ব্যবহার করা হয়। ১৩শ শতকে ইউরোপের আইবেরীয় উপদ্বীপে (আধুনিক স্পেন ও পর্তুগাল) কামানের ব্যবহার শুরু হয়। কামানের ইতিহাস কয়েক শত বছরের পুরনো। ধারণা করা হয় যে, ১৩ শ’ শতাব্দীতে আইবেরিয়া উপদ্বীপের যুদ্ধে ইউরোপে সর্বপ্রথম কামান ব্যবহৃত হয় । এই যুদ্ধে স্পেনের সৈন্যরা মুসলিম বাহিনীর বিরুদ্ধে যুদ্ধে অবতীর্ণ হয়। মধ্যপ্রাচ্যেও একই সময়ে কামানের ব্যবহারের প্রমাণ পাওয়া যায়। ১৩৪৬ সালে ক্রেসির যুদ্ধে বৃটেনে কামান ব্যবহৃত হয়। মধ্যযুগের পর ভারী কামানের পরিবর্তে হালাকা ও সহজে বহনযোগ্য কামান তৈরী শুরু হলে বেশীরভাগ কামানই পরিত্যাক্ত হয়। সেই সাথে প্রযুক্তিগত দিক দিয়ে কামানের বেশ উন্নতি পরিলক্ষিত হয়। এর নকশায় উন্নয়ন সাধন করা হয় যাতে তা প্রতিপক্ষের গোলন্দাজ বাহিনীর বিরুদ্ধে টিকে থাকতে পারে। গ্রেট বৃটেনের রাজকীয় নৌবাহিনীর জাহাজে কামান সংযোজন করা হয়। এর নলের ভিতরে রিফলিং এর পরিবর্তন আনা হয় যাতে করে নির্ভূলভাবে নিশানায় আঘাত হানতে পারে। ক্রমেই কামানের নিশানা অব্যর্থ হতে শুরু করে। এবং এক সময় বিপক্ষ সেনাদের জন্য বিশেষ করে পদাতিক বাহিনীর বিরুদ্ধে ব্যাপক সফলতা লাভ করতে শুরু করে। বিশেষ করে প্রথম বিশ্বযুদ্ধে কামানের গোলাবর্ষন ছিল মৃত্যুর একটি বড় কারণ। বিবি মরিয়ম কামান বাংলাদেশে মুঘল আমলে নির্মিত কামানের একটি নিদর্শন। সুবাদার মীর জুমলার আমলে এটি আসাম যুদ্ধে ব্যবহৃত হয়। প্রায় ত্রিশ টন ওজনের এই বিশাল কামনটি সোয়ারিঘাটে স্থাপন করা হয়েছিল। বর্তমানে এটি ওসমানি উদ্যানে স্থাপিত রয়েছে। name="muntasir.mamaun.smriti"
লোটাকম্বল

লোটাকম্বল বিখ্যাত ভারতীয় বাঙালি সাহিত্যিক সঞ্জীব চট্টোপাধ্যায়ের একটি উপন্যাস। এই উপন্যাসটি দেশ পত্রিকায় ধারাবাহিক ভাবে প্রকাশিত হয়েছিল দুই পর্বে। পরবর্তী কালে আনন্দ পাবলিশার্স প্রাইভেট লিমিটেড থেকে এটি দুটি খণ্ডে শক্ত বাঁধাই বই হিসাবে প্রকাশিত হয়। লোটাকম্বল প্রথম খন্ড বই আকারে প্রকাশিত হয় ফেব্রুয়ারি ১৯৮৫ তে আর দ্বিতীয় খন্ড প্রকাশিত হয় জানুয়ারী ১৯৯২ এ । বই দুটির প্রচ্ছদ এঁকেছেন শিল্পী সুনীল শীল। আনন্দ পাবলিশার্স বইটির অখণ্ড সংস্করণ প্রকাশ করে ২০০৯ সালের জুনে। এক ভেঙে যাওয়া যৌথ পরিবারের আদর্শবান আপাত কঠোর এক প্রৌঢ় পুরুষ আর তার একমাত্র মাতৃহারা যুবক সন্তান । দুই পুরুষের মূল্যবোধ আর দৃষ্টিভঙ্গির অমিলের ভিতর আর এক পুরুষ তিনি বৃদ্ধ মাতামহ । আধ্যাত্মিকতার বাতিটি জ্বালিয়ে যিনি খুঁজে পেতে চান পরমপুরুষকে । লোটাকম্বল সাধারণ ভাবে একটি হাসির উপন্যাস হলেও এই উপন্যাস ভাল লাগার মূল কারণ হল এটি একটি মূল্যবোধের উপন্যাস । মানুষের অর্ন্তমনের আধ্যাত্মিক সঙ্কটের উপন্যাস । লোটাকম্বল প্রথম খন্ড আইএসবিএন ৮১-৭০৬৬-৪৫৯-৪ লোটাকম্বল দ্বিতীয় খন্ড আইএসবিএন ৮১-৭২১৫-০৮৭-৩ লোটাকম্বল অখন্ড আইএসবিএন ৯৭৮৮১৭৭৫৬৮৩৭০ 1936-, Caṭṭopādhyāẏa, Sañjība,; ১৯৩৬-, চট্টোপাধ্যায়, সঞ্জীব, (২০১০)। Loṭākambala (2 saṃskaraṇa সংস্করণ)। Kalakātā: Ānanda। আইএসবিএন 9788177568370।  লোটাকম্বল- সঞ্জীব চট্টোপাধ্যায়ের কালজয়ী উপন্যাস ওয়েব্যাক মেশিনে আর্কাইভকৃত ১৩ আগস্ট ২০১৮ তারিখে লোটাকম্বল
১৮৯৩

১৮৯৩ গ্রেগরীয় বর্ষপঞ্জির একটি সাধারণ বছর যা রবিবার দিয়ে শুরু হয়। ১১ সেপ্টেম্বর - মার্কিন যুক্তরাষ্ট্রের শিকাগো শহরে প্রথম বিশ্ব মহা ধর্ম সম্মেলনে ভারতবর্ষের প্রতিনিধি হয়ে স্বামী বিবেকানন্দ তার ঐতিহাসিক বক্তৃতাটি দিয়েছিলেন। শুরু করেছিলেন এইভাবে - আমেরিকার ভাইবোনেরা। দর্শকবৃন্দ তার গুণমুগ্ধ হয়ে পড়েন। ফ্রান্স ও রাশিয়ার মধ্যে আঁতাত (entente) সামরিক রূপ পায়। ১৪ অক্টোবর - লিলিয়ান গিশ, মার্কিন অভিনেত্রী, পরিচালক ও লেখিকা। (মৃ. ১৯৯৩)
তাহের শামসুন্নহার জুনিয়র উচ্চ বিদ্যালয়

তাহের শামসুন্নাহার জুনিয়র উচ্চ বিদ্যালয় হবিগঞ্জ জেলার চুনারুঘাট উপজেলার চান্দপুর চাবাগানের পাশে অবস্থিত একটি শিক্ষা প্রতিষ্ঠান। এটি সালে প্রতিষ্ঠা করা হয়। স্কুলটি চুনারুঘাট উপজেলার বিখ্যাত শিক্ষা প্রতিষ্ঠানের মধ্যে একটি। বিদ্যালয়টি সিলেটের হবিগঞ্জের চুনারুঘাট উপজেলার চান্দপুর চাবাগান এর পাশে অবস্থিত। বিদ্যালয়ের প্রতিষ্ঠাতা জনাব, আবু তাহের চেয়ারম্যান (সাবেক উপজেলা চেয়ারম্যান, চুনারুঘাট উপজেলা) ও তার স্ত্রী জনাবা শামসুন্নাহার (উপজেলা বাইস চেয়ারম্যান, চুনারুঘাট উপজেলা) চেয়ারম্যান এর নামানুসারে বিদ্যালয়ের নামকরা হয়েছে। চুনারুঘাট উপজেলা https://www.sohopathi.com/taher-samsunnahar-junior-school/ https://www.google.com/maps?client=ms-android-samsung&espv=1&um=1&ie=UTF-8&fb=1&gl=bd&entry=s&sa=X&sll=24.197761,91.50828&sspn=0.0300635,0.0439465&q=taher+samsunnaher+high+school+chunarughat&ved=2ahUKEwiKhdCix57qAhWBwTgGHV48DjIQtgMwAHoECAoQAQ
আলাম

আলাম প্রকৃতপক্ষে কাপড়ে তোলার জন্য বিভিন্ন ফুলের নকশাসম্পন্ন এক বস্ত্রখণ্ডবিশেষ। রাঙামাটিতে চাকমা সম্প্রদায়ের লোকেরা বয়ন কর্মে এটি ব্যবহার করে। রাঙ্গামাটির প্রায় সব চাকমা পরিবারেই বস্ত্র বয়ন পারিবারিক ও জাতিগত ঐতিহ্য। প্রথমে জুমে চাষ করা কার্পাস তুলার সুতা বিভিন্ন গাছগাছড়ার প্রাকৃতিক রঙে রাঙানো হয়। তারপর সেই সুতো দিয়ে তাঁতে বোনা হয় বিভিন্ন নকশার বাহারি বস্ত্র। সেসব বস্ত্রে নানা রকম ফুলের নকশা থাকে। এসব ফুলের নকশার ভিত্তি হলো "আলাম"। আলাম প্রকৃতপক্ষে কাপড়ে তোলার জন্য বিভিন্ন ফুলের ডিজাইনসম্পন্ন একখণ্ড বা টেমপ্লেট। আলামের নকশায় আছে বিভিন্ন ফুল নকশা ও তার রঙের বিন্যাস। চাকমা মেয়েরা সেসব নকশা দেখে দেখে কাপড়ে ফুলের নকশা তোলে। আলামে ফুলেরও বিভিন্ন নাম আছে, যেমন- বেগুনবিচি ফুল, চড়কা আদা ফুল, সামুলেশ ফুল, বিলেইখুজ ফুল, উলুফুল ইত্যাদি। প্রাচীন চাকমা লোকসাহিত্য রাধামন ধনপতির পালাগানেও আলামের উল্লেখ পাওয়া যায়। তবে আলামের নকশা প্রথম কে কবে তৈরি করেছিল তা আজও অজানা। ১৮৮৩ খ্রিষ্টাব্দে কলকাতায় আন্তর্জাতিক প্রদর্শনীতে আলাম নকশা প্রদর্শন করে চাকমা রাণী দয়াময়ী রায় পুরস্কৃত হয়েছিলেন। সমগ্র পাক-ভারতে তখন উল্লেখ করার মতো কাপড় তৈরির কোনো কল ছিল না। একসময় বাংলায় মসলিন রেশম বস্ত্রের পাশাপাশি চাকমাদের আলাম বস্ত্র শিল্পের বিভিন্ন ডিজাইনের নকশার জন্য শ্রেষ্ঠ নিদর্শন হিসেবে বিবেচিত হতো। এখনো এ দেশের বিভিন্ন জাতীয় ও আন্তর্জাতিক বস্ত্রমেলায় আলাম নকশায় তৈরি চাকমা উপজাতীয় পোশাক যথেষ্ট আকর্ষণ সৃষ্টি করে। আলাম থেকে নকশা তুলে পিনন, ধুতি, খাদি, পাগড়ি ইত্যাদি পোশাক বোনা হয়। ইফ্‌ফাত আরা, জানার আছে অনেক কিছু, ১৯৯৯, দেশ প্রকাশন, ঢাকা (পৃষ্ঠাঃ ১৩৩)।
জাগ

জাগ দেয়া স্রোতশীল বা বদ্ধ জলাশয়ে মাছ শিকারের এক কৌশলবিশেষ। অঞ্চলভেদে এই কৌশলকে "কাঠা" বা "পাটা" দেয়া বলে। বাংলাদেশের ফরিদপুর-মাদারীপুর অঞ্চলে বলে কাঠা দেয়া। এটি এক ধরনের মাছ আটকানোর ফাঁদ। ফাল্গুন-চৈত্র মাসে যখন নদী, খাল বা হাওরের পানি শুকিয়ে আসে এবং গ্রীষ্মের তাপদাহ বাড়তে থাকে তখন মাছেরা নিরাপদ আশ্রয় ও শীতলতম স্খান খুঁজে বেড়ায়। তাই লোকজন পাড়ের কাছাকাছি জলাশয়ের খানিকটা জায়গায় কচুরিপানা জড়ো করে মাছদের জন্য সেই শীতলতম আবাস গড়ে তোলে। কচুরিপানা যাতে স্রোতের টানে অন্যত্র চলে না যায় সেজন্য নির্দিষ্ট জায়গাকে লম্বা বাঁশের খুঁটি দিয়ে ঘেরা হয়। খুঁটির সাথে পানিতল বরাবর আড়াআড়ি বাঁশ বেঁধে ঘেরা হয়। এই বেষ্টনীর ভেতরে থাকে কচুরিপানা। কচুরিপানার নিচে পানির ভেতর ডুবানো থাকে গাছের ডালপালা বা ঝোড়। এর মধ্যে মাছ আবদ্ধ থাকে, কচুরিপানার মূলের মধ্যেও থাকে কই মাছের ঝাঁক। নির্দিষ্ট সময় অন্তর "জাগ" থেকে মাছ ধরা হয়। মাছ ধরার সময় পুরো জাগটিকে জাল দিয়ে ঘিরে ফেলা হয় এবং ভেতরের কচুরিপানা ও ডাল পরিষ্কার করে ভেতর থেকে জাল দিয়ে মাছ ধরা হয়। সাধারণত কয়েকজন মিলে এক-একটা "জাগ" পরিচালনা করে। ১০-১৫ দিন পর পর জাগ তোলা হয়। রাঙ্গামাটির কাপ্তাই হ্রদে যেসব জাগ দেয়া হয় তা থেকে চিতল, বোয়াল, কই, শিং ইত্যাদি মাছ বেশি পাওয়া যায়। ফরিদপুরের জাগ থেকে আইড়, বোয়াল, চিতল, পাঙ্গাশ, শোল, কই, মাগুর ইত্যাদি মাছ পাওয়া যায়। নড়াইল ও যশোরে বাঁওড়ে ও হাওরে "জাগ" দেয়ার এতিহ্যগত প্রচলন আছে। জাগে ডালপালা থাকায় জাল ফেলে জাগ থেকে মাছ চুরির ভয় কম থাকে। শীত শেষে জাগ দেয়া শুরু হয়, বৈশাখে বর্ষা এলেই জাগ শেষ হয়। এটি বাংলাদেশের গ্রামবাংলার এক মৌসুমী ঐতিহ্য। তবে অনেক নদ-নদী ও খাল-বিল শুকিয়ে যাওয়ায় এ কর্মটিও তার ঐতিহ্য হারাচ্ছে। ইফ্‌ফাত আরা, জানার আছে অনেক কিছু, ১৯৯৯, দেশ প্রকাশন, ঢাকা (পৃষ্ঠাঃ ১০৯)।
আব্দুর রউফ মিয়া

আব্দুর রউফ মিয়া নামটি নিচের ব্যক্তিবর্গকে নির্দেশ করতে পারে: আব্দুর রউফ মিয়া (ফরিদপুরের রাজনীতিবিদ) -বাংলাদেশের ফরিদপুর জেলার রাজনীতিবিদ ও ফরিদপুর-১ আসনের সাবেক সাংসদ। আব্দুর রউফ মিয়া (গাইবান্ধার রাজনীতিবিদ) -বাংলাদেশের গাইবান্ধা জেলার রাজনীতিবিদ ও গাইবান্ধা-২ আসনের সাবেক সাংসদ। আবদুর রউফ (দ্ব্যর্থতা নিরসন) আব্দুর রৌফ চৌধুরী – বাংলাদেশর রাজনীতিবিদ ও দিনাজপুর-১ আসনের সাবেক সাংসদ। মুন্সি আব্দুর রউফ - (১ মে ১৯৪৩ - ৮ এপ্রিল ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। বীরশ্রেষ্ঠ। আবদুর রউফ শরীফ - বাংলাদেশের স্বাধীনতা যুদ্ধের একজন বীর মুক্তিযোদ্ধা। আবদুর রউফ মজুমদার - (জন্ম: ১৯২৯ - মৃত্যু: ৫ নভেম্বর, ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। বীর প্রতীক। আব্দুর রউফ চৌধুরী -(মার্চ ১, ১৯২৯ - ফেব্রুয়ারি ২৩, ১৯৯৬) একজন বাংলাদেশী কথাসাহিত্যিক। আবদুর রোউফ সরকার -(জন্ম: ১৩ ফেব্রুয়ারি ১৯৪৬, মৃত্যু: ২৪ এপ্রিল ২০১১) একজন বাংলাদেশের অন্যতম শ্রেষ্ঠ প্রচ্ছদশিল্পী ছিলেন। আব্দুর রৌফ চৌধুরী - বাংলাদেশের একজন রাজনীতিবিদ ছিলেন। তিনি ১৯৩৭ সালের ২৮ ডিসেম্বর দিনাজপুর জেলার বোঁচাগঞ্জ থানার ধনতলা গ্রামে জন্ম গ্রহণ করেন। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আব্দুর রউফ মিয়া (গাইবান্ধার রাজনীতিবিদ)

আব্দুর রউফ মিয়া বাংলাদেশের গাইবান্ধা জেলার রাজনীতিবিদ ও গাইবান্ধা-২ (সদর উপজেলা) আসনের সাবেক সংসদ সদস্য। আব্দুর রউফ মিয়া গাইবান্ধা জেলায় জন্মগ্রহণ করেন। আব্দুর রউফ মিয়া ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে গাইবান্ধা-২ (সদর উপজেলা) আসন থেকে সংসদ সদস্য নির্বাচিত হন। গাইবান্ধা প্রতিনিধি (২৪ ডিসেম্বর ২০১৮)। "গাইবান্ধা-২: নৌকা ও ধানের শীষেই ভোটের মূল লড়াই"। দৈনিক ইত্তেফাক। ২৬ জুন ২০২০ তারিখে মূল থেকে আর্কাইভ করা। সংগ্রহের তারিখ ২৬ জুন ২০২০।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
আজগার আলী খান

আজগার আলী খান বাংলাদেশ সেনাবাহিনীর অবসরপ্রাপ্ত মেজর, গাইবান্ধা জেলার রাজনীতিবিদ ও গাইবান্ধা-২ (সদর উপজেলা) আসনের সাবেক সংসদ সদস্য। আজগার আলী খান গাইবান্ধা জেলায় জন্মগ্রহণ করেন। আজগার আলী খান ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে গাইবান্ধা-২ (সদর উপজেলা) আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে গাইবান্ধা-২ আসন থেকে অংশ নিয়ে পরাজিত হয়েছিলেন। গাইবান্ধা প্রতিনিধি (২৪ ডিসেম্বর ২০১৮)। "গাইবান্ধা-২: নৌকা ও ধানের শীষেই ভোটের মূল লড়াই"। দৈনিক ইত্তেফাক। ২৬ জুন ২০২০ তারিখে মূল থেকে আর্কাইভ করা। সংগ্রহের তারিখ ২৬ জুন ২০২০।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
ক্যাফ সভাপতি

কনফেডারেশন অব আফ্রিকান ফুটবল বা আফ্রিকান ফুটবল কনফেডারেশন (ক্যাফ বা সিএএফ) হল আফ্রিকা মহাদেশে ফুটবল পরিচালনাকারী সংস্থা। সভাপতি সংস্থার নির্বাহী প্রধান। এ যাবত ৭জন ব্যক্তি এ দায়িত্ব পালন করেছেন। † মেয়াদ শেষের পরও সম্মানিত সভাপতির দায়িত্ব পালন করেছেন। ‡ তিসেমা ১৯৮৭ সালের ১৮ আগস্ট থেকে দায়িত্বের অন্তর্বর্তীকালীন সময়ে অসুস্থতাজনিত কারণে আদ্দিস আবাবায় মৃত্যু বরণ করলে ১৯৮৮ সালের ১০ মার্চ ক্যাসাব্ল্যাঙ্কায় সাধারণ সভা অনুষ্ঠিত হয় এবং ইশা হায়াতু ক্যাফের সভাপতি নির্বাচিত হন। ফুটবল প্রতিযোগিতার তালিকা ফিফা সভাপতি এএফসি সভাপতি কনকাকাফ সভাপতি কনমেবল সভাপতি ওএফসি সভাপতি
গীর জাতীয় উদ্যান

গীর জাতীয় উদ্যান এবং বন্যপ্রাণী অভয়ারণ্য (যা শশান গীর নামেও পরিচিত), হল ভারতের মধ্য গুজরাতের টালালা গীরে অবস্থিত একটি বন এবং বন্যপ্রাণী অভয়ারণ্য। এটি সোমনাথ থেকে ৪৩ কিলোমিটার (২৭ মাইল) উত্তর-পূর্বে, জুনাগড় থেকে ৬৫ কিলোমিটার (৪০ মাইল) দক্ষিণ-পূর্বে এবং আমরেলি থেকে ৬০ কিলোমিটার (৩৭ মাইল) দক্ষিণ-পশ্চিমে অবস্থিত। ১৯৬৫ সালে প্রতিষ্ঠিত এই উদ্যানের আয়তন ১,৪১২ বর্গ কিমি (৫৪৫ বর্গ মাইল)। যার মধ্যে ২৫৮ বর্গকিমি (১০০ বর্গ মাইল) সম্পূর্ণরূপে জাতীয় উদ্যান এবং ১,১৬৩ বর্গকিমি (৪৪৫ বর্গ মাইল) বন্যজীবন অভয়ারণ্য হিসাবে সম্পূর্ণ সুরক্ষিত। এটি খতিয়ার-গির শুকনো পাতলা বনের একটি অংশ । মে ২০১৫ সালে ১৪তম এশিয়াটিক সিংহ গণনা অনুষ্ঠিত হয়েছিল। ২০১৫ সালে সিংহের সংখ্যা ছিল ৫২৩ (২০১০ সালের আগের আদমশুমারির তুলনায় ২৭%)। ২০১০ সালে সিংহের সংখ্যা ছিল ৪১১ এবং ২০০৫ সালে ৩৫৯। জুনাগড় জেলার সিংহ সংখ্যা ছিল ২৬৮, গির সোমনাথ জেলায় ৪৪, আমরেলি জেলায় ১৪৪ এবং ভাওয়ানগর জেলায় ৩৭। এখানে ১০৯ পুরুষ, ২০১ মহিলা এবং ২১৩ শাবক রয়েছে। গীর জাতীয় উদ্যান প্রতি বছর ১৬ জুন থেকে ১৫ অক্টোবর পর্যন্ত বন্ধ থাকে। এটি দেখার সেরা সময় ডিসেম্বর এবং মার্চের মধ্যে। যদিও এপ্রিল এবং মে মাসে খুব গরম থাকে, তবে বন্যজীবন দেখার এবং আলোকচিত্রের জন্য এটাই সেরা মাস। Jhala, Y. V.; Gopal, R.; Qureshi, Q., সম্পাদকগণ (২০০৮)। Status of the Tigers, Co-predators, and Prey in India (পিডিএফ)। TR 08/001। National Tiger Conservation Authority, Govt. of India, New Delhi; Wildlife Institute of India, Dehradun। ২ জুন ২০১৩ তারিখে মূল (পিডিএফ) থেকে আর্কাইভ করা।  "Asiatic Lion population up from 411 to 523 in five years"। deshgujarat.com। ১০ মে ২০১৫। সংগ্রহের তারিখ ২২ মার্চ ২০১৮।  "India Trotter"। India Trotter (ইংরেজি ভাষায়)।  উইকিমিডিয়া কমন্সে গীর জাতীয় উদ্যান সংক্রান্ত মিডিয়া রয়েছে।
রতন কাহার

রতন কাহার একজন ভারতীয় বাঙালি ঝুমুর ও ভাদু গানের প্রবীণ লোকসঙ্গীত শিল্পী ও গীতিকার। ২০২৪ খ্রিস্টাব্দে তিনি পদ্মশ্রী পুরস্কারে সম্মানিত হন। তাঁর রচিত বড় লোকের বিটি লো, লম্বা লম্বা চুল লোকগানটির জন্য তিনি বিখ্যাত। রতন কাহারের জন্ম ১৯৩৫ খ্রিস্টাব্দে ব্রিটিশ ভারতের অধুনা পশ্চিমবঙ্গের বীরভূম জেলার কেন্দুলিতে এক দরিদ্র দিনমজুরের পরিবারে। পিতা অশোক কাহার ছিলেন দিনমজুর এবং পিতামহ রাখহরি কাহারও দিনমজুর ছিলেন পরে অন্ধ হওয়ার কারণে ভিক্ষা করে বেড়াতেন। রতন কাহার পড়াশোনা তেমন করতে পারেন নি, চতুর্থ শ্রেণী পর্যন্ত পড়েছেন। তারপর অভাবের জন্য চলে আসেন তার মামার বাড়ি সিউড়িতে। দরিদ্র শ্রমজীবি পরিবারে জন্ম রতন কাহার শৈশব থেকেই আর্থিক সংকটে বড় হয়েছেন। পল্লী বাংলার ভাদু উৎসবে গান রচনা ও গাওয়ায় পারদর্শী হয়ে ওঠেন। ১৯৭২ খ্রিস্টাব্দের তার রচিত বিখ্যাত বড় লোকের বিটি লো গানটি স্বপ্না চক্রবর্তীর কণ্ঠে জনপ্রিয়তা পায়। এই গানটির মূল লাইন লাল গেন্দা ফুল জনপ্রিয় র‍্যাপ শিল্পী বাদশা তার "গেন্দা ফুল"-এ ২০২০ খ্রিস্টাব্দে প্রকাশিত হলে বিতর্ক সৃষ্টি হয়। সেই বিতর্কের কারণে রতন কাহারের সঙ্গীতসৃষ্টি, কৃতিত্ব, গান, শিল্পীসত্ত্বার পরিচয় সর্বসমক্ষে আসে। বাদশা তাকে পাঁচ লক্ষ টাকা দিয়ে বিরোধ মিটিয়ে নেন। সিউড়ির ভট্টাচার্য পাড়ার বাসিন্দা প্রবীণ লোকসঙ্গীত শিল্পী রতন কাহার একসময় 'আলকাপ'-এর দলে যোগ দিয়েছিলেন। যাত্রাদলে 'ছুকরি' সাজতেন। তার জীবন কষ্টে কাটলেও, তিনি গান ভালবাসেন। পাহাড়ী সান্যাল তাকে আকাশবাণীতে নিয়ে আসেন। পরে তিনি দূরদর্শনেও কাজ করেছেন। এ পর্যন্ত তিনি প্রায় দু-হাজার গান রচনা করেছেন। তার অন্যান্য গানগুলি হল - দিদি জানো কি গো জান না পালা রে পালা রে রাবণ ⁠ঠেলে দে মালের গাড়ি চাপাব বস্তা ⁠অঘ্রানেতে নবান খেতে আমার বন্ধু কেন এল না ২০২৪ খ্রিস্টাব্দে ভারত সরকার দেশের সর্বোচ্চ চতুর্থ বেসামরিক পুরস্কার পদ্মশ্রীতে কাহার মহাশয়কে সম্মানিত করে। "একটি ফোন কল বদলে দিলো রতন কাহারের জীবন"। সংগ্রহের তারিখ ২০২৪-০১-২৮।  "Padma Awards 2024 announced (ইংরাজীতে)"। সংগ্রহের তারিখ ২০২৪-০১-২৭।  "বড় লোকের বিটি লো'-র শ্রষ্টা, চরম দারিদ্রের সঙ্গে লড়াই, বাংলার গর্ব পদ্মশ্রী রতন কাহার"। সংগ্রহের তারিখ ২০২৪-০১-২৭।  "বাদশা ভালো লোক, বিতর্কের জন্যই হয়ত আমাকে লোকে জেনেছিলেন, পদ্মশ্রী পেয়ে গর্বিত ও ধন্য"। সংগ্রহের তারিখ ২০২৪-০১-২৭।  "পদ্মশ্রী পাচ্ছেন 'বড়লোকের বিটি লো'র স্রষ্টা ভাদুশিল্পী রতন কাহার, কেমন আছেন? কীভাবে চলে সংসার?"। সংগ্রহের তারিখ ২০২৪-০১-২৮।  প্রবেশদ্বার:  জীবনী পশ্চিমবঙ্গ ভারত
বাড়িয়া রাজ্য

বাড়িয়া রাজ্য বা বারিয়া রাজ্য নামেও পরিচিত, ছিল ভারতের ব্রিটিশ রাজ আমলের দেশীয় রাজ্য। এটি বোম্বাই প্রেসিডেন্সির রেওয়া কাথা এজেন্সির অধীনে ছিল এবং এর রাজধানী ছিল দেবগড় বাড়িয়া শহরে যা বর্তমানে গুজরাতের দাহোদ জেলায় অবস্থিত। রাজ্যটি ১৫২৪ সালের দিকে প্রতিষ্ঠিত হয়েছিল। রাজ্যের সাতটি মহকুমা ছিল: রন্ধিকপুর, দুধিয়া, উমারিয়া, হাভেলি, কাকদখিলা, সাগতলা এবং রাজগড়। বারিয়ার সর্বশেষ শাসক ১৯৪৮ সালের ১০ ই জুন ভারতীয় ইউনিয়নে যোগদানের বিষয়ে স্বাক্ষর করেন। ১৮৬৪ সাল থেকে বাড়িয়ার শাসকদের "মহারাওয়াল" উপাধি দেওয়া হয়েছিল। ব্রিটিশরা তাদের ৯–তোপ সেলামী রাজ্যর মর্যাদা দিয়েছিল। ... –... রায়সিংহজী উদয়সিংহজি ... –... বিজয়সিংহজী রায়সিম্হজি ... – আনু .১৭২০ প্রথম মনসিম্হজি বিজয়সিংহজি (মৃ. ১৭২০) ১৭ .. –১৭.. প্রথম পৃথ্বীরাজি মনসিম্হজি (মৃত্যু ১৭৩২) ...–... রায়ধরজী পৃথ্বীরাজি ...–... গাংদাসজি আমি রায়ধরজি ...–... গম্ভীরস্মিজি গাংদাসজি ...–... ধীরতসিম্জি গম্ভীরসিম্হজি ১৮০৩? যশবন্তস্মিজি সাহেবসিংহজি ১৮.. - ১৮১৯ আগস্ট গ্যাংদাসজি দ্বিতীয় যশবন্তসিংহজী (মৃত্যু. ১৮১৯) ১৮১৯ পৃথ্বীরাজি দ্বিতীয় গ্যাংদাসজি (মৃত্যু. ১৮৬৪) (প্রথমবার) ১৮১৯ রুপজি (দখলকারী) ১৮১৯ - ১৮২০ ভীমসিংহী গাংদাসজি ১৮২০ - ১৮৬৪ পৃথ্বীরাজি দ্বিতীয় গ্যাংদাসজি (দ্বিতীয় বার) ৫ মার্চ ১৮৬৪ - ২৫ ফেব্রুয়ারি ১৯০৮ মনসিংহজি দ্বিতীয় পৃথিরাজজী ২৫ ফেব্রুয়ারি ১৯০৮ - ১৫ আগস্ট ১৯৪৭ রঞ্জিতসিম্জি মনসিম্হজি (১ জানুয়ারী ১৯২২, স্যার রঞ্জিতসিংজি মনসিংহজি) রাজমাতা উর্বশী দেবীজী [রাজকন্যা বাম্বি], জন্ম ২২ জুলাই, ১৯৪৯ দহোদের দেবগড়-বাড়িয়াতে; বিএ (অনার্স) ), অষ্টম গুজরাত বিধানসভার সদস্য, ডুমরাওনের রাজকুমার কনক সিংকে বিয়ে করেছিলেন এবং তাঁর এক পুত্র রয়েছে। মহারাজা তুষার সিং (বাবা সাহেব)। বোম্বাই প্রেসিডেন্সি ভারতের রাজনৈতিক সংহতকরণ "Indian Princely States before 1947 A-J"। www.worldstatesmen.org। সংগ্রহের তারিখ ২০২০-০৬-২৬।  "বাড়িয়া দেশীয় রাজ্য (৯ তোপ সেলামী)"। ২৪ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৬ জুন ২০২০।
রেডিও ফুর্তি

রেডিও ফুর্তি বাংলাদেশের একটি এফ এম রেডিও চ্যানেল। ২০০৭ এর ২২ জুলাই থেকে চট্টগ্রামে রেডিও ফুর্তি তার সম্প্রচার শুরু করে। ঢাকার স্টেশনের ১৫০ কিমি পর্যন্ত ট্রান্সমিশন ক্ষমতার আওতায় ঢাকাসহ নারায়ণগঞ্জ, গাজীপুর, মানিকগঞ্জ, মুন্সীগঞ্জ, টাঙ্গাইল, কুমিল্লা, চাঁদপুর, ব্রাহ্মণবাড়িয়া, নরসিংদী, ভৈরব, হবিগঞ্জ এবং আশেপাশের এলাকাসমূহে রেডিও ফুর্তি শোনা যায়। সম্প্রতি ফুর্তি অ্যাপ নামে একটি অ্যান্ড্রয়েড অ্যাপ্লিকেশন বের করা হয়েছে, যার মাধ্যমে ইন্টারনেটের সাহায্যে রেডিও ফুর্তি শোনা যায়। ২০০৬ সালের ১৭ আগস্ট রেডিও ফুর্তি ঢাকার স্টেশনের মধ্য দিয়ে পরীক্ষামূলক সম্প্রচার শুরু করে। তারপর সেই বছরেরই ২১ সেপ্টেম্বর রেডিও ফুর্তি ২৪ ঘণ্টার আনুষ্ঠানিক সম্প্রচার শুরু করে। ২০০৭ এর ১৪ সেপ্টেম্বর রেডিও ফুর্তি ফ্রিকোয়েন্সী পরিবর্তন করে ৮৮.০ এফএম করা হয়। এই ফ্রিকোয়েন্সী পরিবর্তন করা হয় শুধুমাত্র ঢাকা স্টেশনের জন্য। বৃহত্তর চট্টগ্রামের শ্রোতারা আগের মতোই ৯৮.৪ এফএম এ অনুষ্ঠান শুনতে পান। ভূত এফএম রেডিও ফুর্তির অন্যতম অনুষ্ঠান ছিল ভূত এফএম। ভূত এফএম ২০১০ সালের ১৩ আগস্ট প্রথম শুরু হয়। আরজে রাসেল এবং আরজে আলী আরমান এই অনুষ্ঠানটি পরিচালনা করতেন। শব্দ পরিচালনায় থাকতেন মাসুম। বাংলাদেশ সময় শুক্রবার রাত ১১.৫৯ মিনিটে ভূত এফএম শুরু হতো আর শেষ হতো রাত ২ টায়। এটির শেষ পর্ব প্রচারিত হয় ২০১৯ সালের ১৩ ডিসেম্বর। বাংলাদেশের বেতার কেন্দ্রের তালিকা বাংলাদেশের টেলিযোগাযোগ ব্যবস্থা বাংলাদেশ বেতার "Radio Foorti celebrates a decade in the industry"। Dhaka Tribune। ২০১৬-০৯-২৭। সংগ্রহের তারিখ ২০১৯-১২-২৮।  "রেডিও ফূর্তি নিয়ে এলো 'ফূর্তি অ্যাপ'"। Risingbd.com (ইংরেজি ভাষায়)। সংগ্রহের তারিখ ২০১৯-১২-২৮।  গুগল প্লে স্টোরে রেডিও ফুর্তি
এনজিসি ৩৪৮

এনজিসি ৩৪৮ ফিনিক্স তারকামন্ডলীর একটি সর্পিল ছায়াপথ। এটি ১৮৩৪ সালের ৩ অক্টোবর জন হার্চেল আবিষ্কার করেছিলেন। ড্রেয়ার এটিকে "অত্যন্ত দুর্বল, ছোট, গোলাকার" হিসাবে বর্ণনা করেছিলেন। "NASA/IPAC Extragalactic Database"। Results for NGC 0348। সংগ্রহের তারিখ সেপ্টেম্বর ২, ২০১৬।  "New General Catalog Objects: NGC 300 - 349"। Cseligman। সংগ্রহের তারিখ নভেম্বর ৮, ২০১৬।
বনশ্রী সেনগুপ্ত

বনশ্রী সেনগুপ্ত (আনু. ১৯৪৬ – ১৯ ফেব্রুয়ারি ২০১৭) ছিলেন একজন প্রবাদপ্রতিম ভারতীয় বাঙালি গায়িকা। তিনি ১৯৮৬ সালে তৎকালীন সোভিয়েত ইউনিয়নের সঙ্গীতমঞ্চে ভারতের প্রতিনিধিত্ব করেন। তিনি বাংলা, হিন্দি, ভোজপুরি, ওড়িয়া ও অসমীয়া চলচ্চিত্রেও গান গেয়েছেন। বনশ্রী সেনগুপ্ত আনুমানিক ১৯৪৬ সালে হুগলির চুঁচুড়ায় জন্মগ্রহণ করেন। তার পিতা শৈলেন্দ্রনাথ রায় ছিলেন একজন উচ্চাঙ্গ-সঙ্গীতশিল্পী। শান্তি সেনগুপ্তকে বিয়ে করার পর বনশ্রী সেনগুপ্ত কলকাতায় চলে আসেন। বনশ্রী সেনগুপ্ত তার প্রথম জীবনে পিতা উচ্চাঙ্গ-সঙ্গীতশিল্পী শৈলেন্দ্রনাথ রায়ের কাছেই সঙ্গীতশিক্ষা শুরু করেন। পরবর্তীকালে বিখ্যাত সঙ্গীতজ্ঞ সুধীন দাশগুপ্তের কাছে দীর্ঘ ২০ বছর তালিম নেন। তিনি সুধীন দাশগুপ্ত, প্রবীর মজুুমদার, নীতা সেন, সাগরুদ্দিন খান, সন্তোষ সেনগুপ্ত, দীনেন্দ্র চৌধুরী প্রমুখ সুুরকারদের সঙ্গে কাজ করেছেন। বনশ্রী সেনগুপ্ত ১৯৬৬ সালে কণ্ঠশিল্পী হিসেবে প্রথম আত্মপ্রকাশ করেন। তার অসংখ্য গান ও অ্যালবাম রয়েছে। ষাট ও সত্তরের দশকে তিনি বহু হিট গান উপহার দিয়েছেন। এছাড়া তিনি বাংলা, হিন্দি, ভোজপুরি, উড়িয়া ও অহমিয়া চলচ্চিত্রশিল্পে কন্ঠশিল্পী হিসেবে কাজ করেছেন। এরূপ চলচ্চিত্রের মধ্যে উল্লেখযোগ্য হলো: ছুুুটি (১৯৬৭), নিমন্ত্রণ (১৯৭১), বিন্দুর ছেলে (১৯৭৩), প্রান্তরেখা (১৯৭৪), রো ভরা বসন্ত (১৯৭৪), দুুুুলহন বোহি জো পিয়া মন ভায়ে (১৯৭৭), সানাই (১৯৭৭), এক যে ছিল দেশ (১৯৭৭), ন্যায় অন্যায় (১৯৮১), আলোয় ফেরা (১৯৮৫), বিদ্রোহী (১৯৮৭), অঞ্জলি (১৯৮৮), ছন্দনীড় (১৯৮৯), পথ ও প্রাসাদ (১৯৯১), নটী বিনোদিনী (১৯৯৪), বড় বউ (১৯৯৭) ইত্যাদি। তার গাওয়া উল্লেখযোগ্য ও বিখ্যাত গানের মধ্যে রয়েছে: “আজ বিকেলের ডাকে তোমার চিঠি পেলাম”, ”আমার অঙ্গে জ্বলে রংমশাল”, “ছি ছি ছি এ কী কাণ্ড করেছি”, “দূর আকাশে তোমার সুর”, “আমার আঁধার ঘরের প্রদীপ”, “সুন্দর বনে সুন্দরী গাছ”, “খুশিয়া হি খুশিয়া” ইত্যাদি। এছাড়া, তিনি আকাশবাণী ও দূূরদর্শনেও সঙ্গীতশিল্পী হিসেবে কাজ করেন। বনশ্রী সেনগুপ্ত তার সঙ্গীতকর্মের স্বীকৃতিস্বরূপ উত্তম কুমার পুরস্কার, মাদার তেরেসা পুরস্কার, মাইকেল মধুসূদন দত্ত পুরস্কার, বিএফজেএ পুরস্কার, প্রমথেশ বড়ুয়া পুরস্কার ইত্যাদি অর্জন করেন। বনশ্রী সেনগুপ্ত ২০১৭ সালের ১৯ ফেব্রুয়ারি একাত্তর বছর বয়সে মৃত্যুবরণ করেন। তার ফুুুসফুসে সংক্রমণের পাশাপাশি হৃদযন্ত্র, যকৃত ও বৃক্কেও সমস্যা ছিল। কেওড়াতলা মহাশ্মশানে তার শেষকৃত্য সম্পন্ন হয়। "Banashree Sengupta passes away"। এবেলা। সংগ্রহের তারিখ ২৬ জুন ২০২০।  "প্রয়াত বনশ্রী সেনগুপ্ত"। আনন্দবাজার পত্রিকা। ১৯ ফেব্রুয়ারি ২০১৭। সংগ্রহের তারিখ ২৬ জুন ২০২০।  "প্রয়াত স্বর্ণযুগের গায়িকা বনশ্রী সেনগুপ্ত"। ওয়ান ইন্ডিয়া। ১৯ ফেব্রুয়ারি ২০১৭। সংগ্রহের তারিখ ২৬ জুন ২০২০।  "বিকেলের ডাকে আর আসবে না চিঠি, প্রয়াত স্বর্ণযুগের সঙ্গীতশিল্পী বনশ্রী সেনগুপ্ত"। জি২৪ ঘণ্টা। ১৯ ফেব্রুয়ারি ২০১৭। সংগ্রহের তারিখ ২৬ জুন ২০২০।  "Singer Banasree Sengupta dies"। দি ইন্ডিয়ান এক্সপ্রেস (ইংরেজি ভাষায়)। ২০ ফেব্রুয়ারি ২০১৭। সংগ্রহের তারিখ ২৬ জুন ২০২০।  ফটোনিউজ২৪। "বনশ্রী সেনগুপ্ত আর নেই"। ২৯ জুন ২০২০ তারিখে মূল থেকে আর্কাইভ করা। সংগ্রহের তারিখ ২৬ জুন ২০২০।  "Eminent Bengali singer Banashree Sengupta passes away" (ইংরেজি ভাষায়)। হিন্দুস্তান টাইমস। ২০ ফেব্রুয়ারি ২০১৭।  "Banasree Sengupta"। আইএমডিবি (ইংরেজি ভাষায়)। সংগ্রহের তারিখ ২৭ জুন ২০২০।  ইন্টারনেট মুভি ডেটাবেজে বনশ্রী সেনগুপ্ত (ইংরেজি) গানা.কমে বনশ্রী সেনগুপ্ত
আলিপুরা রাজ্য

আলিপুরা ছিল একটি দেশীয় রাজ্য যা বর্তমান ভারতের মধ্য প্রদেশ রাজ্যের ছাতারপুর জেলায় অবস্থিত। রাজ্যের রাজধানী আলিপুরা গোয়ালিয়রের এবং সাতনার ২৫°১০′৩১″ উত্তর ৭৯°২০′০৮″ পূর্ব﻿ / ﻿২৫.১৭৫৩৪০০° উত্তর ৭৯.৩৩৫৪৯০০° পূর্ব﻿ / 25.1753400; 79.3354900 মধ্যে অবস্থিত। ভারতের ১৮৮১ সালের আদম শুমারি অনুসারে এর জনসংখ্যা ৩২৩২ জন। ১৭৫৭ সালে পন্ন রাজ্যের রাজা আমান সিংহ আলিপুরের আশেপাশের জমি তৎকালীন পান্নার সরদার মুকুন্দ সিংহের ছেলে অচল সিংকে জমি দিয়ে এই রাজ্যটি প্রতিষ্ঠা করেছিলেন। আধ্যাত্মিকতা ১৮০৮ সালে এটি ব্রিটিশ আধিপাত্যে আসে এবং মধ্য ভারতের বুন্দেলখন্ড এজেন্সির অংশ করা হয়। আলিপুরের সর্বশেষ প্রতিহারা শাসক ১৯৫০ সালের ১ জানুয়ারি ভারতীয় ইউনিয়নের প্রবেশ করেন। শাসকরা রাও উপাধি ব্যবহার করতেন। ১৭৫৭–১৭৯০ আচল সিং (মৃত্যু ১৭৯০) ১৭৯০–১৮৩৫ প্রতাপ সিং ১৮৩৫ –১৮৪০ পঞ্চম সিং ১৮৪০–১৮৪১ দৌলত সিং ১৮৪১ –১৮৭১ হিন্দুপত সিং (মৃত্যু ১৮৭১) ৩ নভেম্বর ১৮৭১ - ১৯২২ ছত্রপতি সিংহ ২৬ মার্চ ১৯২২- নভেম্বর ১৯৩৪ হরপাল সিং (রিজেন্ট ১৯১৯- ১৯২২) নভেম্বর ১৯৩৪- ১৯৩৪ ভোপাল সিং জু দেও ১৯৩৪–১৫আগস্ট ১৯৪৭ রঘুরাজ সিং জু দেও আলিপুর রাজ্যের শাসকদের দ্বারা নির্মিত রাজবাড়ির মূল অংশটি প্রায় দেড়শ বছরের পুরানো, যার একটি অংশ ৩ শতাব্দীরও বেশি পুরানো। ভবনটি সংস্কার করে একটি ঐতিহ্যবাহী হোটেলে রূপান্তর করা হয়েছে যা প্রাক্তন শাসক পরিবারের সরাসরি বংশধর দ্বারা পরিচালিত। ভারতের রাজনৈতিক সংহতকরণ "Alipura Princely State"। ১৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৫।  Sir William Wilson Hunter, The Imperial Gazetteer of India. Trübner & co. London, 1885 "Alipura (Princely State)"। ২৪ মে ২০০৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১০।  Princely States of India A-J "Tourism in Madhya Pradesh India"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৫।  ২৫°১০′৩০″ উত্তর ৭৯°২৪′০০″ পূর্ব﻿ / ﻿২৫.১৭৫০০° উত্তর ৭৯.৪০০০০° পূর্ব﻿ / 25.17500; 79.40000﻿ (capital)